السعادة أنا استمتعت بلحظات كتيرة في حياتي
بس كانت... أنا فعلا بقدر استمتاعي بحياتي
كان عندي لحظات حزينة ولحظات صعبة
أنا بقدر الحياة بشكل عام
كانت مليانة سعادة في الفترة اللي فاتت
ف... أه
الحمد لله
وبعدين... بس دايما فيه حدود للسعادة دي
وهو دايما... المجتمع وعيلتك دايما بيحطولك حاجز كست
بحس أن حتى لما كنت صغيرة
كنت بحب اركب عجل كنت بنظم مسابقات في كل
في المنطقة كلها
في كل الشوارع كنت من أول البنات اللي تركب عجل
وأبويا كان بيدعمني جدا وبيسيبني استمتع
لحد فترة معينة
لحد ما كبرت وبقيت... أه لحد ما بقى عندي ١٣ سنة
وسيبت الموضوع وهو قاللي ما ينفعش تركبي عجل تاني
شاف راجل بيبص عليا وأنا بركب عجلتي
وبعدين قرر أني مش هركب عجل تاني
فحسيت أن دايما فيه حدود للسعادة دي
أن دايما فيه حاجة المجتمع مش عايزك تستمتعي بيها كست
فأنتي مسموحلك تستمتعي طالما
مش عارفة، طالما هما متقبلينها أو مش بتضرهم
مش عارفة ايه حكايتهم
بس بحس بالضغط لما ابقى عارفة ده
كل خططي بتبقى حوالين الحدود دي
أن أنا لازم... ماشي أنا عارفة أن أنا مسموح لي استمتع
بس بوقف خططي عند الحدود دي
ليها دايما سقف
فتخليكي محدودة وغير ممكنة
ومن فترة قريبة حاولت اكسر ده
بس في الحقيقة أنا مش صريحة مع أهلي في الموضوع ده
عشان عارفة أنهم مش هيفهموا هما أصلا بيعاملوني كأني مجنونة
دي البداية وهما حتى مش عارفين الاخر والجنان ده
ف... فدي السعادة بالنسبة لي
بحاول اخلق تعريف جديد للسعادة
أوصل مستويات منها واسمح لنفسي استمتع
واحس أكتر
وكإنسانة أنا حرة اعمل كده
ومش المفروض اكون مقيدة بالجندر بتاعي ومبادئي وتوجهي الجنسي ولا أي حاجة
دي حياتي ومش لازم تقول لي استمتع بايه وما استمتعش بايه
فدي السعادة